وەڵامدانەوەی ویلایەت و حکومەتە ناوچەییەکانی ویلایەتە یەکگرتووەکانی ئەمریکا بەرامبەر پەتای جیھانی کۆڤید-١٩
حکومەتی ویلایەت، ناوچە و حکومەتە ناوخۆیییەکان لە ویلایەتە یەکگرتووەکانی ئەمریکا ھەستاون بە ئەنجامدانی کاردانەوە وەک وەڵامێک لەدژی پەتای جیھانی کۆڤید-١٩ لەرێی ڕاگەیاندنی چەند جۆرێک لە باری لەناکاو، داخستنی قوتابخانەکان و شوێنە گشتییەکان، قەدەغەکردنی ھاتووچۆ و چەند ڕێکارێکی دیکە بەمەبەستی کەم کردنەوەی خێرای بڵاوبوونەوەی ڤایرۆسەکە.

چەند کۆمەڵەیەک لە ویلایەتەکان ھەستان بە واژۆکردن و ئەنجام دانی لێک تێگەیشتن و ڕێککەوتن بەمەبەستی ڕێکخستنی ھەندێک لە شێوازی ڕێکار و وەڵامدانەوەکانیان. لە کەناری ڕۆژاوا: ویلایەتەکانی کالیفۆرنیا، ئۆریگن و واشنگتۆن. لە باکوری ڕۆژھەڵات: ویلایەتەکانی ماسەچوستس، نیۆرک، نیوجێرسی، کەنێتەکەت، دێلوێر، پێنسلڤینیا و ڕۆد ئایلەند وە لە ناوەڕاستی ڕۆژاوا: ویلایەتەکانی میشگەن، ئۆھایۆ، وێسکانسن، مێنسۆتا، ئێلنیۆس، ئیندیانا و کێنتاکی.

ویلایەتی نیۆرک 
لە ڕێکەوتی ٧ی ئازاری ٢٠٢٠دا، باری لەناکاو ڕاگەیەندرا لەلایەن لێپرسراوی ویلایەتەکە (ئاندرۆ کۆمۆ).

لە ١٣ی ئازاردا، پشکنینی گەرۆک لە شاری نیو ڕۆچێڵ و ناوچەی وێستمنسەر دەستی پێکرد.

لە ١٥ی ئازاردا، قوتابخانە گشتییەکان لە ناوچەکانی وێستمنستەر، سەفۆڵک، ناساو و شاری نیۆرک داخراون.

لە ١٧ی ئازاردا، پارێزگار (دێ بڵازیۆ) ڕایگەیاند کە بەڕێوبەرایەتی شارەکە بیر لە کەرەنتینەکردنی شارەکە دەکەنەوە بۆ ماوەی ٤٨ کاتژمێری داھاتوو.

لە ٢٠ی ئازاردا، لێپرسراوی ویلایەتەکە (کۆمۆ) ھەستا بە ڕاگەیاندنی فەرمانی مانەوە لە ماڵەوە لە سەرتاسەری ویلایەتەکەدا کە ھەموو دوو ھەفتە جارێک فەرمانەکە خوێندنەوەی بۆ دەکرێتەوە.

لە ٢٩ی ئازاردا، فەرمانی مانەوە لە ماڵەوە تا ١٥ی نیسان درێژکرایەوە.

لە ٧ی نیسان، فەرمانەکە ھەتا ٢٩ی نیسان درێژکرایەوە.

ویلایەتی ئالاسکا 
لە ١٢ی ئازاردا، لە ویلایەتی ئالاسکا فرۆکەوانێکی فرۆکەی بارھەڵگر یەکەمین باری تووشبووی ڤایرۆسی کۆڤید-١٩ بوو. ھەموو جۆر و قەبارە مەراسیمێک (ئاھەنگی گۆرانی، کۆبوونەوە و بۆنە یاریییەکان) لە سەرتاسەری ویلایەتەکەدا ھەڵوەشایەوە.

لە ١٣ی ئازاردا، ھەتا ٣٠ی نیسان قوتابخانەکان داخران بۆ سنووردارکردنی بڵاوبوونەوەی ڤایرۆسی کۆرۆنا.

لە ١٨ی ئازاردا، لە ھەوڵێکی حکومەتی ئالاسکادا بۆ بەرگرتن بە نەخۆشییەکە چێشتخانەکانی شوێنی نان خواردنیان ھەیە داخران.

لە ٢٧ی ئازاردا، لێپرسراوی ویلایەتەکە (مایک دەنلێڤی) ھەستا بە دەرکردنی چەند بڕیارێک بۆ سەراتسەری ویلایەتەکە وەک: مانەوە لە ماڵەوە، قەدەغەکردنی گەشت لە نێوان ناوچەکانی ناوخۆیی ویلایەتەکە، خود کەرەنتینە کردن بۆ سەردانیکەرانی دەرەوەی ویلایەتەکە و ھەروەھا ڕێگەدان بە ناوچە و کۆمەڵگە بچووکترەکان بە دانانی ڕێکاری توندتر لەسەر گەشت).

ئارکەنساس 
لە ١١ی ئازاردا، لێپرسراوی ویلایەتەکە (ئاسا ھەچنسن) ھەستا بە ڕاگەیاندنی باری لەناکاوی تەندروستی گشتی وەک وەڵامدانەوەیەک بۆ یەکەمین تووشبووی گوومانلێکراو بە نەخۆشییەکە.

لە ١٢ی ئازاردا، لێپرسراوی ویلایەتەکە فەرمانی دا بە داخستنی قوتابخانەکان لە ناوچەکانی سالین، جێڤرسن، پولاسکی و گرانت ھەتا ڕێکەوتی ٣٠ی ئازار.

لە ١٤ی ئازاردا، پاسەوانی نەتەوەیی ئارکەنساس چالاک کرا بۆ یارمەتیدانی کردەی دابینکردن پێداویستی، گواستنەوە و کارپێکردنی ناوندەکانی پەیوەندی فریاگوزاری.

لە ١٥ی ئازاردا، ھەچنسن لە کۆبوونەوەیەکی ڕۆژنامەوانی دا ڕایگەیاند کە ھەموو قوتابخانە گشتییەکانی ویلایەتەکە لە ڕۆژی ١٧ی ئازارەوە دادەخرێن.

لە ١٧ی ئازاردا، لێپرسراوی ویلایەت (ھەچنسن) بۆ ماوەی دوو ھەفتە قۆمارخانەکانی داخست.

لە ١٩ی ئازاردا، ھەستا بە درێژکردنەوەی داخستنی قوتابخانە گشتییەکان ھەتا ڕێکەوتی ١٧ی نیسان و فەرمانی بە چێشتخانە و مایخانەکان کرد کە دەتوانن کار بکەن تەنھا لەرێی خزمەتگوزاری گەیاندنەوە.

لە ٣ی نیسان دا، شاری بێنتن و ناوچەی سالین ھەستان بە دەرکردنی فەرمانی لە ماڵەوە مانەوەی کەسانی ھەرزەکار و لاو.

ڕێکارەکان لەسەر ئاستی ویلایەتەکان 
ئەم ڕیزبەندییەی خوارەوە بریتییە لەو ڕێکار و بریارانەی لەسەر ئاستی ویلایەتەکان فەرمانی جێبەجێ کردنیان بۆ دەرچووبوو وەک سنووردارکردن، کەم کردنەوە و داخستنی ناوەندەکان لە ئەنجامی بڵاوبوونەوە پەتا جیھانییەکە. بەڵام سەرەڕای ئەم ڕێکارانە چەندین وڵات و دەسەڵاتی ناوچەیی و ناوخۆیی دیکە ھەستابوون بە سەپاندنی ڕێکار و ڕێنمای توندتر.

سەرچاوەکان